ĠIBTLEK BUKKETT ĠILJU Ta' ĠUŻE' GALEA ' Għaliex naf li tħobb il-ġilju U li wisq titgħaxxaq bih Ġibtlek ħodon mill-ġnien tiegħi Għażilthulek hekk sabiħ. Jien baqqejtu u saqqejtu, U minn qalbi nagħtihulek Rahan ta' għożża u ta' qima Hekk sabiħ kif rabbejthulek. Dan il-ġilju mela hu tiegħek Ifraħ bih u ndukrah sewwa La tħallihx jidbiel bla ilma Biex fih tibqa' ssib il-ħlewwa. Fwieħa u bjuda, xbieha safja, Din hi surtek fil-moħħ tiegħi. Jien irrid li matul ħajti Inti timxi id f'id miegħi. Ma' dal-ġilju jiena tajtek L-aqwa għana ta' żgħużiti Tajtek qalbi, tajtek ruħi Tjassart miegħek sa xjuħiti,